Kalbuse juhitud  komisjon arvas, et tõenäoliselt oli tegemist Vilmsi ja tema kaaslastega. "Meeste arv, nende riided ja saar­tel viibimise aeg lubavad seda oletada." Kindel selles aga ei oldud. Kalbuse arvamus on väga küsitav. Esiteks otsustas Vilms Suursaart vältida, teiseks oleksid venelastest majakavahid aktsendist aru saanud, et tegu on eestlastega. Seda nad Kalbusele aga ei väitnud. Küll aga oli Kalbus kindel, et mehed merel ei hukkunud - siis ja hiljemgi saadi andmeid, et Soome lahe jää oli märtsi lõpul veel piisavalt  tugev.